চ্যাপলিন ১৮৬৩ সালের ১৮ মার্চ লন্ডনের মেরিলবোনে জন্মগ্রহণ করেন। তার পিতা স্পেন্সার চ্যাপলিন (১৯৩৪/৫-১৮৯৭) এবং মাতা এলেন এলিজাবেথ স্মিথ (১৮৩৮-১৮৭৩)। তিনি তার পিতামাতার তৃতীয় সন্তান। তার অন্যান্য ভাইবোনেরা হলেন স্পেন্সার জুনিয়র, হেলেন, ব্লেঞ্চ, আলবার্ট ও হ্যারি। চ্যাপলিনের পিতা ছিলেন একজন কসাই, ফলে তিনি শ্রমিক শ্রেণীর শিশুদের মতই বেড়ে ওঠেন। চ্যাপলিনের শৈশব সম্পর্কে খুব কম জানা যায়। ১৮৭১ ও ১৮৮১ সালের যুক্তরাজ্যের আদমশুমারি থেকে জানা যায় যে তার পিতামাতা এবং পরিবার নটিং হিলের রিলিংটনে বাস করতেন। এই স্থানটি দশক পরে জন ক্রিস্টির হত্যাকাণ্ডের জন্য পরিচিতি লাভ করে।

১৮৮৫ সালে জুনে ২২ বছর বয়সে তিনি ১৯ বছর বয়সী হান্নাহ চ্যাপলিনকে বিয়ে করেন। তিন বছর পূর্বে তারা একটি গীতিনাট্যে কাজ করতে গিয়ে পরিচিত হন এবং প্রেমের সম্পর্কে জড়ান। হান্নাহর তিন মাস বয়সী একটি পুত্র সন্তান ছিল, তার নাম রাখা হয় সিডনি চ্যাপলিন। ১৮৮৯ সালে ১৬ এপ্রিল চ্যাপলিনের ঔরসজাত সন্তান চার্লি চ্যাপলিন জন্মগ্রহণ করে। ১৮৯১ সালে চ্যাপলিন ও হান্নাহ আলাদা হয়ে যান, কিন্তু তাদের মধ্যে বিবাহ বিচ্ছেদ হয় নি ও মৃত্যুর পূর্ব পর্যন্ত তারা বিবাহিত ছিলেন।

মৃত্যু
চার্লির সাথে সম্পর্ক
গীতিমঞ্চে কাজ
প্রারম্ভিক জীবন